CELEX: 32008D0401
Language: hu
Date: 2008-04-30 00:00:00
Title: 2008/401/EK,Euratom: A Bizottság határozata ( 2008. április 30. ) az eljárási szabályzatának a környezeti ügyekben az információhoz való hozzáférésről, a nyilvánosságnak a döntéshozatalban történő részvételéről és az igazságszolgáltatáshoz való jog biztosításáról szóló Aarhusi Egyezmény rendelkezéseinek a közösségi intézményekre és szervekre való alkalmazásáról szóló, 2006. szeptember 6-i 1367/2006/EK európai parlamenti és tanácsi rendelet alkalmazására vonatkozó részletes szabályok tekintetében történő módosításáról

30.5.2008   
            
            
               HU
            
            
               Az Európai Unió Hivatalos Lapja
            
            
               L 140/22
            
         
      A BIZOTTSÁG HATÁROZATA
   
   (2008. április 30.)
   az eljárási szabályzatának a környezeti ügyekben az információhoz való hozzáférésről, a nyilvánosságnak a döntéshozatalban történő részvételéről és az igazságszolgáltatáshoz való jog biztosításáról szóló Aarhusi Egyezmény rendelkezéseinek a közösségi intézményekre és szervekre való alkalmazásáról szóló, 2006. szeptember 6-i 1367/2006/EK európai parlamenti és tanácsi rendelet alkalmazására vonatkozó részletes szabályok tekintetében történő módosításáról
   (2008/401/EK, Euratom)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre és különösen annak 218. cikke (2) bekezdésére,
   tekintettel az Európai Atomenergia-közösséget létrehozó szerződésre és különösen annak 131. cikkére,
   tekintettel az Európai Unióról szóló szerződésre és különösen annak 28. cikke (1) bekezdésére és 41. cikke (1) bekezdésére,
   mivel:
   
               (1)
            
            
               Az 1367/2006/EK európai parlamenti és tanácsi rendelet (1) előírja a környezeti információhoz való hozzáférés, a környezetet érintő tervek és programok vonatkozásában a nyilvánosság részvétele, a belső felülvizsgálat és az igazságszolgáltatáshoz való jog tekintetében az Aarhusi Egyezménynek a közösségi intézményekre és szervekre való alkalmazását.
            
         
               (2)
            
            
               Az 1367/2006/EK rendelet 13. cikkével összhangban amennyiben szükséges, a közösségi intézmények és szervek saját eljárási szabályzatukat az említett rendelet előírásainak megfelelően kiigazítják.
            
         
               (3)
            
            
               Az 1367/2006/EK rendelet 7. cikke alapján, amennyiben egy közösségi intézményhez vagy szervhez olyan környezeti információhoz való hozzáférésre irányuló kérelem érkezik, amely nincs birtokában, legkésőbb 15 munkanapon belül tájékoztatja a kérelmezőt arról az intézményről, szervről vagy hatóságról, amelyhez véleménye szerint a kérelmetbe lehet nyújtani, vagy továbbítja a kérelmet a kért információval rendelkező intézményhez, szervhez vagy hatósághoz. Az Európai Parlament, a Tanács és a Bizottság dokumentumaihoz való nyilvános hozzáférésről szóló, 2001. május 30-i 1049/2001/EK európai parlamenti és tanácsi rendeletben (2) nincs erre irányuló rendelkezés, sem a rendelet Bizottságra való alkalmazásának részletes szabályaiban, amelyet a 2001/937/EK, ESZAK, Euratom bizottsági határozattal (3) módosított bizottsági eljárási szabályzat (4) állapított meg. Következésképpen különös rendelkezéssel kell kiegészíteni az eljárási szabályzatot az olyan környezeti információkhoz való hozzáférés iránti kérelmek tekintetében, amelyek nincsenek a Bizottság birtokában.
            
         
               (4)
            
            
               A nyilvános részvételt illetően az 1367/2006/EK rendelet 9. cikke előírja, hogy közösségi intézmények és szervek a szükséges rendelkezések segítségével biztosítsák, hogy a nyilvánosság kellő időben hatékony lehetőséget kapjon a részvételre a környezetet érintő tervek és programok előkészítésénél, módosításánál vagy felülvizsgálatánál, amikor még valamennyi lehetőség nyitva áll. Az ilyen nyilvános részvétel szabályait az említett cikk (3), (4) és (5) bekezdése részletezi. A Bizottság vonatkozásában annak „Az érdekelt felek konzultációjának általános elvei és minimális követelményei” című közleménye (5) állapít meg általános rendelkezéseket. Ezeket a rendelkezéseket minden bizottsági szervezeti egységnek alkalmaznia kell a környezetet érintő tervek és programok előkészítése, módosítása vagy felülvizsgálata tekintetében.
            
         
               (5)
            
            
               Az 1367/2006/EK rendelet IV. címe az igazgatási aktusok és mulasztások belső felülvizsgálatára vonatkozó rendelkezéseket állapít meg, amelyek végrehajtásához a Bizottságnak részletes szabályokat kell elfogadnia.
            
         
               (6)
            
            
               Annak érdekében, hogy teljesüljön az 1367/2006/EK rendelet 1. cikkének (2) bekezdése, gyakorlati útmutatóban kell tájékoztatni a nyilvánosságot a szóban forgó rendelet szerinti jogaikról.
            
         
               (7)
            
            
               Az eljárási szabályzatot ennek megfelelően módosítani kell.
            
         
               (8)
            
            
               Az 1367/2006/EK rendelet 13. cikke értelmében ez a határozat 2007. június 28-tól alkalmazandó,
            
         A KÖVETKEZŐKÉPPEN HATÁROZOTT:
   1. cikk
   Az eljárási szabályzat kiegészül az e határozat mellékletében szereplő szöveggel.
   2. cikk
   Az alkalmazás időpontja
   Ezt a határozatot 2007. június 28-tól kell alkalmazni.
   
      Kelt Brüsszelben, 2008. április 30-án.
      
         
            a Bizottság részéről
         
         Stavros DIMAS
         
         
            a Bizottság tagja
         
      
   
   
      (1)  HL L 264., 2006.9.25., 13. o.
   
      (2)  HL L 145., 2001.5.31., 43. o.
   
      (3)  HL L 345., 2001.12.29., 94. o.
   
      (4)  HL L 308., 2000.12.8., 26. o.
   
      (5)  COM(2002) 704 végleges, 2002.12.11.
   
      MELLÉKLET
      A környezeti ügyekben az információhoz való hozzáférésről, a nyilvánosságnak a döntéshozatalban történő részvételéről és az igazságszolgáltatáshoz való jog biztosításáról szóló Aarhusi Egyezmény rendelkezéseinek a közösségi intézményekre és szervekre való alkalmazásáról szóló 1367/2006/EK európai parlamenti és tanácsi rendelet alkalmazására vonatkozó részletes szabályok
      1. cikk
      Környezeti információkhoz való hozzáférés
      Az 1367/2006/EK rendelet 7. cikkében említett 15 munkanapos határidő azon a napon kezdődik, amikor a kérelmet az illetékes bizottsági szervezeti egységnél nyilvántartásba vették.
      2. cikk
      A nyilvánosság részvétele
      Az 1367/2006/EK rendelet 9. cikke (1) bekezdésének végrehajtása céljából a Bizottság gondoskodik a nyilvánosság részvételéről „Az érdekelt felek Bizottsággal folytatott konzultációjának általános elvei és minimális követelményei” című közleménnyel összhangban (1).
      3. cikk
      Belső felülvizsgálat iránti kérelmek
      Egy igazgatási aktus vagy igazgatási mulasztás belső felülvizsgálata iránti kérelmet postán, faxon vagy e-mailben kell elküldeni ahhoz a szervezeti egységhez, amely annak a rendelkezésnek a végrehajtásáért felelős, amely alapján elfogadták az igazgatási aktust, vagy amely vonatkozásában az igazgatási mulasztást feltételezik.
      A vonatkozó elérhetőségi adatokról minden megfelelő módon tájékoztatják a nyilvánosságot.
      Ha a kérelmet nem a felülvizsgálatért felelős szervezeti egységhez küldik, az érintett szervezeti egységnek továbbítania kell a kérelmet a felelős szervezeti egységhez.
      Bármely esetben, ha a felülvizsgálatért felelős szervezeti egység nem a Környezetvédelmi Főigazgatóság, az előbbi tájékoztatja az utóbbit a benyújtott kérelemről.
      4. cikk
      A belső felülvizsgálat iránti kérelmek elfogadhatóságára vonatkozó határozatok
      (1)   Amint a belső felülvizsgálat iránti kérelmet nyilvántartásba vették, átvételi elismervényt kell küldeni a kérelmet megfogalmazó nem kormányzati szervezetnek, adott esetben elektronikus úton.
      (2)   Az érintett bizottsági szervezeti egység meghatározza, hogy a nem kormányzati szervezet jogosult-e a 2008/50/EK (2) bizottsági határozattal összhangban belső felülvizsgálat iránti kérelem benyújtására.
      (3)   Az eljárási szabályzat 14. cikkével összhangban a belső felülvizsgálat iránti kérelem elfogadhatóságára vonatkozó határozatok meghozatalának hatáskörét az érintett főigazgatóra vagy osztályvezetőre ruházzák.
      A kérelem elfogadhatóságával kapcsolatban hozott határozatok minden, az e cikk (2) bekezdése szerint a kérelmet megfogalmazó nem kormányzati szervezet jogosultságára, az 1367/2006/EK rendelet 10. cikke (1) bekezdése második albekezdése értelmében a kérelem határidőre történő benyújtására, és a 2008/50/EK határozat 1. cikke (2) és (3) bekezdésében előírtak szerint a kérelem alapjául szolgáló indokok megnevezésére és alátámasztására vonatkozó határozatra kiterjednek.
      (4)   Ha a (3) bekezdésben említett főigazgató vagy osztályvezető részben vagy teljesen elfogadhatatlannak találja a belső felülvizsgálat iránti kérelmet, erről a kérelmet megfogalmazó nem kormányzati szervezetet írásban, adott esetben elektronikus úton tájékoztatják az indokok megadásával.
      5. cikk
      A belső felülvizsgálat iránti kérelmek tartalmára vonatkozó határozatok
      (1)   Bármely határozatot, amely megállapítja, hogy a felülvizsgálandó igazgatási aktus vagy feltételezett igazgatási mulasztás környezetvédelmi jogot sért, a Bizottságnak kell meghoznia.
      (2)   Az eljárási szabályzat 13. cikkével összhangban a rendelkezések – amelyek alapján az érintett igazgatási aktust elfogadták vagy amelyhez a feltételezett igazgatási mulasztás kapcsolódik – alkalmazásáért felelős bizottsági tag jogosult arról határozni, hogy a felülvizsgálandó igazgatási aktus vagy a feltételezett igazgatási mulasztás nem sért környezetvédelmi jogot.
      Az első albekezdés alapján átruházott hatáskörök továbbadása tilos.
      (3)   A kérelmet megfogalmazó nem kormányzati szervezetet tájékoztatni kell a felülvizsgálat eredményéről írásban, adott esetben elektronikus úton, az indokok megadásával.
      6. cikk
      Jogorvoslat
      Minden válaszban, amelyben közlik a nem kormányzati szervezettel, hogy a kérelem teljesen vagy részben elfogadhatatlan, vagy a felülvizsgálandó igazgatási aktus vagy a feltételezett igazgatási mulasztás nem sért környezetvédelmi jogot, tájékoztatni kell a nem kormányzati szervezetet az előtte nyitva álló jogorvoslati lehetőségekről, nevezetesen arról, hogy bírósági eljárást indíthat a Bizottság ellen, vagy panasszal fordulhat az ombudsmanhoz, vagy mindkettő, az EK-Szerződés 230., illetve 195. cikkében meghatározott feltételek szerint.
      7. cikk
      A nyilvánosság tájékoztatása
      A nyilvánosságot gyakorlati útmutatóban kell megfelelően tájékoztatni az 1367/2006/EK rendelet szerinti jogaikról.
      
         (1)  COM(2002) 704 végleges.
      
         (2)  HL L 13., 2008.1.16., 24. o.